耿好仁

耿好仁  ， 字育我 ， 直隸保定府定興縣人 。 萬曆三十五年 （ 1607年 ） 丁未科進士 ， 除彰德府推官 ， 擢兵部郎中 。 天啓元年 （ 1621年 ） 七月 ， 南京禮部儀制司郎中耿好仁爲山西參政備兵寧武西 。 二年八月 ， 調寧武兵備參政耿好仁爲岢嵐兵備 。 五年三月 ， 山西按察使耿好仁爲山東右布政使分巡濟南道 。 崇禎元年正月 ， 吏部評爲天下卓異官二十四人之一 。 崇禎二年正月 ， 以耿好仁爲都察院右副都御史 、 巡撫寧夏 。 論出塞功 ， 晉兵部右侍郎 ， 蔭一子 。 六年五月 ， 插漢部入寇靈州 ， 總兵賀虎臣戰沒 ， 耿好仁被逮入獄 ， 坐戍邊 。 崇禎十年丁丑 （ 1637年 ） 得旨寧家 。